PROFEETALLISESSA VAAKAKUPISSA
Jakso 23 Jumalan lähettämä
Toivotan sinut lämpimästi tervetulleeksi ohjelmaan!
Tämänpäiväisen ohjelman nimenä on Jumalan lähettämä.
Johanneksen evankeliumin 1. luvussa -
tapaamme jännittävän henkilön, Johannes Kastajan.
Voimme lukea hänestä Joh. 1:6-7:ssä: -
"Oli mies, Jumalan lähettämä; hänen nimensä oli Johannes.
Hän tuli todistamaan, todistaaksensa valkeudesta, -
että kaikki uskoisivat hänen kauttansa."
Jeesus sanoo, että Johannes Kastaja oli -
suurin vaimoista syntyneitten joukosta.
Hän jopa sanoo, ettei kukaan ole Johannesta suurempi.
Johannes kantoi jumalallista tehtävää, -
josta profeetta Jesaja oli ennustanut.
Jes. 40:3: "Huutavan ääni kuuluu: -
'Valmistakaa Herralle tie erämaahan, tehkää arolle tasaiset polut -
meidän Jumalallemme."
Johannes oli pappi Sakariaan ja hänen vaimonsa Elisabetin poika.
Molemmat olivat Aaronin sukua -
eli papillista sukua Israelissa.
He olivat tulleet korkeaan ikään, kun Sakarias kerran -
toimitti virkaa temppelissä.
Enkeli Gabriel vieraili hänen luonaan.
Hän kertoi Sakariaalle Johanneksen syntymisestä -
ja tämän tulevasta tehtävästä.
Johannes syntyi kuusi kuukautta ennen Jeesusta.
Hänet ympärileikattiin kuten kaikki muutkin pojat kahdeksantena päivänä.
Luultavasti jo silloin -
hänet vihittiin Jumalan nasiiriksi.
Johanneksen lapsuudesta kerrotaan, -
että hän kasvoi ja vahvistui hengessä.
Hän oleskeli erämaassa -
siihen saakka, kunnes hän alkoi herättävän julistuksensa.
Se oli julistusta kääntymisestä ja kasteesta.
Tarvitsemme tänä päivänä miehiä, joilla on nasiirin varustus -
ja profeetallinen selkeys.
Ja ehkä meidän tulisi rukoilla nöyryyttä -
ottaaksemme vastaan ne julistajat, jotka ovat hieman erikoisia.
Hän oli mies, joka oli voideltu omaa aikaansa varten.
Johannes oli aivan erilainen -
kuin aikamme monet tunnetut julistajat.
Hänen elämänsä oli kaukana loistosta ja kunniasta.
Hänen asuntonsa ei ollut mikään ylellinen huvila -
kaikkine mahdollisine uutuuksineen.
Luultavasti se oli luola tai teltta.
Hänen vaatteensa olivat vaatimattomat, -
eivät Armanin tai muun muotisuunnittelijan käsialaa.
Ne oli tehty kamelin karvoista.
Nahkavyö piti koossa yksinkertaisen vaatteen.
Hän ei syönyt ruokaansa suosituissa Jerusalemin ravintoloissa, -
vaan hänellä oli heinäsirkat ja villihunaja ravintonaan.
Tämä hyvin yksinkertaiselta näyttävä mies -
oli kuitenkin aikansa yksi Jumalan väkevimmistä aseista.
Hän oli saanut pyhän tehtävän valmistaa tietä Jeesuksen tulolle.
Hän oli tärkeämpi kuin omat aikalaisensa, -
Rooman keisari Tiberius -
tai maaherra Pontius Pilatus tai neljännysruhtinaat.
Hän oli tärkeämpi kuin Filippus, Lysanius tai uskonnolliset johtajat.
Hän oli tärkeämpi kuin ylipapit Hannas ja Kaifas.
Johannes astuu esiin Jumalan itsensä lähettämänä.
Tämänpäiväisessä profeetallisessa julistuksessani -
tahdon ilmaista suuren kiitollisuuteni siitä, että -
Jumala edelleen valitsee yksinkertaisia miehiä, -
joskus todella yksinkertaisia miehiä. Se, että on Jumalan lähettämä -
merkitsee enemmän kuin poliittisen puolueen jäsenyys, -
Rooman keisarina oleminen -
tai valloitetun maan kuninkuus.
Jumalan lähettämänä oleminen merkitsee enemmän kuin paavius -
tai suuri hengellinen johtaja, -
joka tekee maailman kanssa kompromisseja.
Herra tarvitsee Johanneksen kaltaisia todistajia Ruotsissa -
ja Skandinaviassa. Tahdotko sinä olla yksi heistä?
En tahdo millään lailla verrata itseäni Johannes Kastajaan -
tai kehenkään muuhun näistä Raamatun suurista sankareista.
Mutta niin kauas kuin vain voin muistaa, -
on minulla ollut yksi ainoa haave: -
Saada saarnata evankeliumia, niin että ihmiset muuttuvat.
Useita vuosia sitten sain tehdä matkan Lappiin.
Eräänä lumisena talvipäivänä istuin autooni kotonani Örebrossa -
ajaakseni kauas pohjoiseen Lyckselen pohjoispuolelle.
Vihdoin perille tullessani siellä oli rankka lumisade.
Sää oli todella kurja.
Ajattelin, että kuka viitsii tulla kokoukseen sellaisella ilmalla.
Pysäköityäni auton lumiselle parkkipaikalle -
paikalle tulee vanhahko pariskunta, noin kahdeksankymppisiä.
Sanoin: "Ette kai aja tällaisella koiranilmalla."
He sanoivat: "Tahdoimme niin mielellämme kuulla sinua."
Ihmettelin, miksi. Silloin he kertoivat minulle, -
että he olivat äitini ja isäni ystäviä, ennen kuin nämä olivat -
tosissaan ottaneet vastaan Jeesuksen sydämeensä.
He olivat soittaneet ja laulaneet yhdessä ja pitäneet hauskaa.
"Olit ehkä nelivuotias, et paljoa vanhempi.
Meistä oli kivaa kysyä sinulta, mikä haluaisit olla isona."
Kysyimme usein, ja annoit aina saman vastauksen: -
'Tahdon tulla saarnaajaksi.'
Käytin ilmaisua, joka oli mielestäni tosi hieno, -
mutta joka sinä aikana oikeastaan hieman vähätteli saarnaajia.
Sanoin: "Tahdon tulla voileipäsaarnaajaksi."
Minusta tuli saarnaaja. En ole syönyt paljoakaan voileipiä, -
mutta saarnannut sitä enemmän.
Jumalan lähettämää oleminen tarkoittaa, -
että tuo esiin sanoman Jumalalta. Olen sanonut: -
"Herra, tahdon palvella sinua sillä tavoin." Nyt kysyn sinulta: -
"Haluatko sinäkin olla Herran käytössä?"
Eräänä päivänä tulee joukko pappeja ja leviittoja, -
jotka Jerusalemin temppelin korkein johto oli lähettänyt -
kysymään Johannekselta, kuka tämä oli.
Vaikka heidän olisi pitänyt tietää, -
että Sakarias oli hänen isänsä ja Elisabet hänen äitinsä, -
eivät he voineet käsittää erämaasaarnaajaa.
He olivat täysin tietämättömiä huolimatta korkeasta teologiastaan.
Ensimmäisen kysymyksen tarkoituksena oli ehkä -
yrittää saada erämaasaarnaaja kiikkiin.
"Oletko Messias, hän, jota kaikki odottavat?"
Johannes vastasi selvästi: "Minä en ole Kristus."
"Oletko Elias, joka on palannut?"
"En ole."
"Oletko joku muu profeetoista?"
Johannes olisi voinut sanoa: "Kyllä, olen profeetta."
Sen sijaan hän vastasi kysymykseen päättäväisesti: "En."
"Kuka sitten olet?" Nyt vastaus kuuluu ilman mitään epäröintiä: -
Joh.1:23: "Minä olen huutavan ääni erämaassa: -
'Tehkää tie tasaiseksi Herralle'.
'Miksi sitten kastat, -
jos et ole Kristus etkä Elias etkä se profeetta?'"
Taas selvä vastaus: "Minä kastan vedellä; -
mutta teidän keskellänne seisoo hän, jota te ette tunne.
Hän on se, joka tulee minun jälkeeni -
ja jonka kengänpaulaa minä en ole arvollinen päästämään."
Tämä Jeesus oli vallannut Johanneksen hengellisen näkökyvyn.
Tämä Jeesus oli pian astuva esiin maailman Vapahtajana.
Jumala suokoon, että me kaikki julistajat -
todellakin lumoutuisimme tuosta ihanasta Jeesuksesta.
Hän on ainoa, joka voi nostaa kansamme -
ja hengellisen johtajuutemme korkeammalle tasolle.
Johanneksen sanoma oli ennenkuulumattoman radikaali.
Sitä ei kohdistettu ainoastaan tavalliselle kansalle, -
vaan myös korkeimmille vallanpitäjille.
Hän saarnasi perinpohjaista kääntymystä, -
joka ravisteli suurta osaa Israelia.
Kansaa tuli joukoittain kuuntelemaan hänen sanomaansa.
Meidän tulee Johanneksen tavoin saarnata kansallemme -
tavalla, joka koskettaa ihmisiä.
Puhuessaan Israelin kansalle -
hän puhui kirveestä, joka oli pantu puun juurelle.
Minulla on varma tunne siitä, että Jumalan -
vanhurskauden kirves on pantu -
niin kutsutun hyvinvointivaltiomme juurelle.
On aika tehdä parannus!
Vielä kerran, en tiedä kuinka monennen, tahdon huutaa: -
"Maa! Maa! Maa! Kuule Herran sana!"
Johannes puhui Galilean neljännys- ruhtinas Herodes Antipaalle.
Johannes uskalsi puhua suoraan tämän moraalittomuudesta.
Hän oli ottanut velipuoleltaan naisen, jonka kanssa eli.
Hän hallitsi pelottelemalla ympärillään olevaa kansaa.
Johanneksen rohkean saarnan hintana oli -
vankila ja kaulan katkaiseminen.
Ja Herodeksen palatsin kaameassa juhlassa -
katkaistu pää kannettiin sisään hopealautasella -
Herodiaan tyttären tanssiessa viekoittelevaa tanssiaan.
Hän oli se Herodes, joka sai kuulla tervehdyksen Jeesukselta -
yrittäessään saada tätä lopettamaan julistuksensa.
Luuk. 13:32: "Menkää ja sanokaa sille ketulle: -
'Katso, minä ajan ulos riivaajia ja parannan sairaita tänään ja -
huomenna, ja kolmantena päivänä minä pääsen määräni päähän'."
Tarvitsemme niitä, jotka varoittavat sekä uskaltavat puolustaa -
uutta elämäntapaa ja jumalanpelkoa, -
jota poliittinen rähinä ja sairaat ideologiat -
ovat näivettäneet useiden vuosikymmenien ajan.
Johannes uskalsi puhua myös kansan uskonnollisille johtajille, -
jotka olivat hyvin turmeltuneita.
He olivat kiinnostuneita vain omasta edustaan ja hyvinvoinnistaan.
He olivat luopuneet monista käskyistä, -
jotka Jumala oli Mooseksen kautta antanut.
Johannes näki heidän ja heidän hengellisen elämänsä läpi.
Hän kutsui heitä kyykäärmeen sikiöiksi Matt.3:7:ssa: -
"Kuka on neuvonut teitä pakenemaan tulevaista vihaa?"
Johanneksen lapsuuskodissa oli vallinnut jumalanpelko.
Mutta hän näki uusissa hengellisissä johtajissa -
kummallisen uskonnollisen sekoituksen.
Älä koskaan unohda, että todellinen herätys -
alkaa aina johtajuudesta.
Sen oli täytynyt olla harvinainen päivä, -
kun Jeesus tuli Johanneksen luo kastattamaan itseään.
Johannes ei ensin tahtonut tehdä niin, vaan sanoi Matt. 3:14:ssä: -
"Minun tarvitsee saada sinulta kaste." Mutta Jeesus sanoi: -
"Salli nyt; sillä näin meidän sopii täyttää kaikki vanhurskaus."
Jeesuksen astuessa Jordanin veteen -
Johannes alkaa profetoimaan: -
"Katso, Jumalan Karitsa, joka ottaa pois maailman synnin!" (Joh. 1:29)
Johannes ei saarnannut itseään vaan Jeesusta.
Sen pitäisi olla itsestään selvää jokaiselle julistajalle.
Jumala ei ole kutsunut meitä olemaan tähtiä, -
jotka loistavat uskonnollisella taivaalla -
enemmän kiinnostuneina itsestämme kuin Jeesuksesta.
Tämä voimakas julistus Jeesuksesta -
oli myös alkuseurakunnan sinetti ja aatelismerkki.
Ystäväni, meillä on tänään sama tehtävä -
julistaa evankeliumia.
Johannes epäilee silmänräpäyksen ajan -
vankilassa istuessaan, -
kun kaikki hänen arvokkuutensa riisutaan.
Hän lähettää kysymään: "Oletko sinä se tuleva, -
vai pitääkö meidän toista odottaman?" (Luuk. 7:19)
Jeesus ymmärsi Johannesta ja sanoo Luuk. 7:22:ssa: -
"Sokeat saavat näkönsä, rammat kävelevät, pitaliset puhdistuvat, -
kuurot kuulevat, kuolleet herätetään, -
köyhille julistetaan evankeliumia.
Ja autuas on se, joka ei loukkaannu minuun."
Minulla on sama sanoma annettavana Ruotsille.
Elävä Jumala on kutsunut minut saarnaamaan kääntymystä -
ja olemaan jossakin määrin profeetallinen ääni.
En ole milloinkaan kutsunut itseäni profeetaksi tai -
kirjoittanut profeetta johonkin käyntikorttiin tai vastaavaan.
Muut ovat käyttäneet sitä etikettiä, ja se saa olla heitä varten.
Mutta kuitenkin edes vähäisessä määrin tahdon sanoa, -
että kaikissa näissä ohjelmissa -
puhun jonkin verran profeetallisella panostuksella.
Toivoisin, että voisin tehdä sen vielä paljon voimakkaammin.
Ruotsi tarvitsee julistajia, -
laulajia, muusikkoja, -
seurakunnan johtajia ja kaikenlaisia ihmisiä, -
jotka ovat kuulleet äänen taivaallisesta maailmasta.
He uskaltavat kantaa sanomaa nykyajalle.
Sinä ja minä olemme molemmat Jumalan lähettämiä.
Joskus piiloudumme muitten olosuhteitten taakse.
Sanomme joskus: "En osaa todistaa."
"En osaa laulaa. En osaa tehdä sitä tai tätä."
Olet kuitenkin elävän Jumalan kutsuma ja lähettämä -
voittamaan sieluja.
Milloin nousit vastustamaan kaikkia kirosanoja, -
joita sataa radiossa ja TV:ssä?
Milloin uskalsit nousta vastustamaan likaisia vitsejä?
Milloin uskalsit sanoa: "Riittää, tämä ei ole sopivaa?"
Vastaat ehkä, ettei kukaan välitä siitä, mitä sanon.
Salli minun tehdä selväksi.
Ihmiset kuuntelevat mieluummin suoraa ja rohkeaa puhetta -
kuin soittoa vihollisen orkesterissa -
ja katselevat moraalittomuuden noitatanssia.
Jumalan lähettämä.
Jumalan valitsema. Se on sanoma, jonka tahdon sinulle antaa.
Älä vähättele itseäsi. Älä puhu pahaa itsestäsi.
Eikä myöskään muista.
Päätä puhua vain Jeesuksesta.
Puhukaamme siten, että kyllä on kyllä ja ei on ei.
Joskus sekoitamme totuuden valheeseen.
Ja piiloudumme sanoen, että se oli vain valkea valhe.
Nyt tuomme esiin totuuden.
Kiitos rakas taivaan Jumala, -
että olet kutsunut meidät niin kuin kutsuit Johanneksen, -
niin kuin kutsuit Jeremian, Elian ja Elisan -
sekä kaikki Raamatun sankarit.
Niin kuin kutsuit Pietarin ja Paavalin, niin kutsut meidätkin -
olemaan profeetallinen ääni yhteiskunnassa.
Olemme kutsutut olemaan suolana ja valona.
Kutsuit meidät puolustamaan totuutta.
Auta meitä tekemään niin tahtomallasi tavalla.
Anna anteeksi, että olemme joskus olleet aivan liian pelkurimaisia -
emmekä ole uskaltaneet sanoa totuutta sellaisena, kuin se on.
Tee meidät totuuden puhujiksi. Tee meidät sinun todistajiksesi.
Aamen.
PROFEETALLISESSA VAAKAKUPISSA
Kaikille teille, rakkaat ystävät, jotka seuraatte ohjelmaani.
Olen varma siitä, että tahdot olla mukana siunaamassa meitä -
rukouksillasi ja lahjoituksillasi. Niinpä sanon teille kaikille: -
"Jumala teitä siunatkoon!"
Suomennos: Kirsti Eastwood